|  |
| --- |
| LIKOVNI PROBLEM- **boja, mrlja, potez, portret**   * Do sada smo o bojama naučili puno. Ponovimo što sve znamo. * Uvidjeli smo da u likovnom izražavanju ne moramo uvijek doslovno preslikavati prirodu, već likovnim elementima (boja i crta) izražavamo svoj osjećaj prema motivu koji prikazujemo.   LIKOVNA TEHNIKA- ULJNE PASTELE I VODENA BOJA  LIKOVNI MOTIV- **moja mama**   * Koja osoba vam je najvažnija na svijetu? Zašto? * Što sve osjećate prema mami? * Kakvo joj je lice kada je sretna- oči, usne, obrazi...? * Kako vi usrećujete svoju mamu? |
| **Aktivnost:**  Danas ćete naslikati portret svoje mame. Dakle, na okomito postavljenom papiru ćete, preko cijele plohe, prikazati glavu svoje mame. Pastelom ćete ju nacrtati, a vodenom bojom obojati. Koristit ćete boje koje prikazuju kako se mama osjeća. Pripazimo na oblik lica, smještaj očiju, nosa i usta. Oči nemojte crtati previsoko jer lice ima čelo. Ispod usta je brada, a vrh ušiju je u razini očiju. Napravite mami lijepu frizuru. Naglasite joj oči i usne.  *Ukoliko nemate pastele i vodenu boju, iskoristite što imate kod kuće (samo neka bude u boji).* |

LIKOVNA KULTURA 22.4.

MOJA MAMA